Diari Oficial de la Generalitat Valenciana


Sumari del DOGV 5147, del 01-12-2005 (2005/12836)

RESOLUCIÓ de 16 de novembre de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del conveni bilateral de col·laboració entre el Ministeri d'Educació i Ciència i la Conselleria de Cultura, Educació i Esport de la Generalitat Valenciana per al desenrotllament de les actuacions previstes en el conveni marc Internet a l'Escola, firmat pels ministeris d'Educació, Cultura i Esport i de Ciència i Tecnologia, dins del Pla d'Acció Info XXI.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5147

Data del DOGV
:   01-12-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/12573


Data del document
:   16-11-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Cultura, Educació i Esport
    * centre d'ensenyament
    * xarxa de transmissió interactiva
    * cooperació administrativa
    * administració central

RESOLUCIÓ de 16 de novembre de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del conveni bilateral de col·laboració entre el Ministeri d'Educació i Ciència i la Conselleria de Cultura, Educació i Esport de la Generalitat Valenciana per al desenrotllament de les actuacions previstes en el conveni marc Internet a l'Escola, firmat pels ministeris d'Educació, Cultura i Esport i de Ciència i Tecnologia, dins del Pla d'Acció Info XXI. [2005/F12823]
  
Subscrit, després de la tramitació prèvia reglamentària, entre el Ministeri d'Educació i Ciència i la Conselleria de Cultura, Educació i Esport de la Generalitat Valenciana, el 22 de novembre de 2004, un conveni bilateral de col·laboració per al desenrotllament de les actuacions previstes en el conveni marc Internet a l'Escola firmat pels ministeris d'Educació, Cultura i Esport i de Ciència i Tecnologia, dins del Pla d'Acció Info XXI, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0567/2005, i que figura com a annex d'esta resolució.
  
València, 16 de novembre de 2005.- La directora general de Relacions amb les Corts i Secretariat del Govern: Alida C. Mas Taberner.
  
Conveni bilateral de col·laboració entre el Ministeri d'Educació i Ciència i la Conselleria de Cultura, Educació i Esport de la Generalitat Valenciana per al desenrotllament de les actuacions contemplades en el conveni marc Internet a l'Escola, firmat pels ministeris d'Educació, Cultura i Esport i de Ciència i Tecnologia, dins del Pla d'Acció Info XXI
  
Madrid, el dia 22 de novembre de 2004
  
Reunits
  
María Jesús San Segundo Gómez de Cadiñanos, ministra del Departament d'Educació i Ciència, en virtut de l'article 13.3 de la Llei 6/1997, de 14 d'abril, d'Organització i Funcionament de l'Administració General de l'Estat, representa el Ministeri d'Educació i Ciència (en avant MEC).
  
Alejandro Font de Mora Turón, conseller de Cultura, Educació i Esport de la Generalitat Valenciana (en avant CCEiE) autoritzat per a la firma d'este conveni per acord del Consell de la Generalitat Valenciana de data 12 de novembre de 2004.
  
Manifesten
  
Primer. Que l'article 149.1.30a de la Constitució establix la competència exclusiva de l'estat sobre la regulació de les condicions d'obtenció, expedició i homologació de títols acadèmics i professionals i normes bàsiques per al desenrotllament de l'article 27 de la Constitució, a fi de garantir l'acompliment de les obligacions dels poders públics en esta matèria.
  
Que l'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, disposa en el seu article 35 que correspon a la Generalitat de València la competència de desenrotllament legislatiu i execució de l'ensenyança en tota la seua extensió, nivells i graus, modalitats i especialitats, d'acord amb el que disposa l'article 27 de la Constitució i lleis orgàniques que, conforme a l'apartat 1 de l'article 81 d'esta, el desenvolupen, i sense perjuí de les facultats que atribuïx a l'estat l'article 149.1.30a i de l'alta inspecció per al seu acompliment i garantia.
  
Que el Reial Decret 2.093/1983, de 28 de juliol; BOE de 06.08.1983, de traspàs de funcions i servicis educatius a la Comunitat Valenciana, establix en l'annex, apartat D), relatiu a les funcions en què han de concórrer l'administració central de l'estat i la de la comunitat Autònoma i forma de cooperació, que:
  
f) «L'administració central de l'estat i la de la comunitat autònoma podran establir de mutu acord fórmules de col·laboració per al desenrotllament de la investigació educativa».
  
g) «El Ministeri d'Educació i Ciència i la Conselleria de Cultura, Educació i Ciència de la Generalitat Valenciana establiran les relacions de cooperació precises per a la millor coordinació dels programes nacionals de perfeccionament del professorat ?inclòs el PRONED- i d'investigació educativa amb els programes propis de la comunitat autònoma».
  
Segon. Que el 15 d'abril de 2002 el Ministeri d'Educació, Cultura i Esport i el Ministeri de Ciència i Tecnologia van subscriure el conveni marc de col·laboració per a la posada en marxa del programa Internet a l'Escola, inclòs en el Pla d'Acció Info XXI (en avant «el conveni marc de col·laboració»).
  
Tercer. Que en l'estipulació segona del conveni marc de col·laboració s'establix que «Les administracions educatives de les comunitats autònomes que així ho desitgen podran participar en el desenrotllament de les accions previstes en el present conveni assumint els drets i obligacions que els corresponguen en els termes i condicions arreplegats en este per mitjà de la subscripció de convenis específics, que figuraran com a addendes a este conveni marc.»
  
Quart. Que la Conselleria de Cultura i Educació de la Generalitat Valenciana ha manifestat el 24 de juliol del 2002 la seua voluntat d'adhesió al conveni marc de col·laboració entre el Ministeri d'Educació, Cultura i Esport (en avant MECE) i el Ministeri de Ciència i Tecnologia per a la posada en marxa del programa Internet a l'Escola, inclòs en el Programa d'Acció Info XXI. Eixe protocol figurarà annex al conveni marc de col·laboració mencionat.
  
Quint. Que en l'estipulació sexta del conveni marc de col·laboració s'establix que el MECE posarà en marxa un projecte per a la generació de recursos multimèdia interactius, corresponents a educació primària, educació secundària obligatòria, formació professional, batxillerat i llengües estrangeres, que siguen accessibles per Internet, que possibiliten, a més, la formació de persones adultes en un procés d'aprenentatge permanent, a què podran incorporar-se les comunitats autònomes a través d'acords de col·laboració específics.
  
Sext. Que, així mateix, en l'estipulació Octava del reiterat conveni marc de col·laboració, s'establix que el MECE posarà en marxa accions formatives per a l'actualització del professorat en Tecnologies de la Informació i Comunicació relacionades amb la innovació i desenrotllament de la formació professional, així com per a professors especialistes d'informàtica i de formació al llarg de la vida, i que esta acció es desenvoluparà en col·laboració amb les administracions educatives de les comunitats autònomes, a través de convenis específics.
  
Sèptim. Que, en conseqüència, el MEC i la CCEiE, conscients de l'especial interés i de la importància dels objectius a aconseguir, fixats en el conveni marc de col·laboració, desitgen establir fórmules eficaces de col·laboració que permeten la consecució dels mencionats objectius, per mitjà del foment d'iniciatives que promoguen les millors condicions materials per a la posada en marxa del programa Internet a l'Escola.
  
En virtut de tot açò, les parts acorden:
  
Subscriure el present conveni de col·laboració d'acord amb les següents:
  
Clàusules
  
Primera. Objecte
  
L'objecte del present conveni bilateral és l'execució, a la Comunitat Valenciana, del programa Internet a l'Escola, comprés en el Pla d'Acció Info XXI, en la part relativa a les actuacions sobre elaboració, disseny i difusió de continguts educatius per als nivells, àrees i assignatures de l'ensenyança en nivells anteriors a la universitat i a la formació dels professors per a l'adequat ús de les tecnologies de la informació i la comunicació en l'ensenyança, a què es referix l'estipulació tercera del conveni marc de col·laboració.
  
Segona. Actuacions a realitzar
  
1. Les actuacions a realitzar per les parts firmants es concreten en les següents:
  
1.1. Accions de disseny, elaboració i difusió de continguts educatius, els objectius específics de les quals són els d'oferir materials multimèdia interactius de qualitat en línia per a suport al desenrotllament del currículum dels distints nivells, àrees i assignatures de l'ensenyança en nivells anteriors a la universitat, promovent la seua explotació didàctica.
  
1.2. Accions de formació del professorat, els objectius específics de les quals són els de facilitar la formació en les tecnologies de la informació i la comunicació en l'ensenyança i en l'ús pedagògic d'estes al professorat que impartix docència en els distints nivells del sistema educatiu i, de manera prioritària, a la del professorat vinculat a la innovació i desenrotllament de la formació professional, al vinculat a les especialitats de la família professional d'Informàtica i a l'especialitzat en actuacions relacionades amb la «formació al llarg de la vida».
  
2. El MEC, per a la posada en marxa de les accions mencionades en l'anterior apartat 1, es compromet a realitzar el següent:
  
- Quant al disseny, elaboració i difusió de continguts educatius:
  
· La cessió d'ús dels materials ja desenvolupats o en procés de desenrotllament, que figuren en annex l, en les condicions que s'indiquen en la següent clàusula tercera.
  
· L'aportació d'una metodologia de treball, que figura en l'annex II, i una planificació tècnica per a afavorir la col·laboració de les administracions educatives en la posada en marxa de nous projectes de desenrotllament de productes en aquelles àrees o matèries per a les quals encara no hi ha materials d'estes característiques, i
  
· El disseny de models d'avaluació de materials.
  
- Quant a la formació del professorat:
  
· Contribuir en el disseny d'accions de formació presencial i a distància per al professorat en matèria de les tecnologies de la informació i la comunicació en l'ensenyança i en l'ús pedagògic d'estes, i de forma prioritària, per al professorat vinculat amb la innovació i desenrotllament de la Formació Professional, al vinculat a les especialitats de la família professional d'Informàtica i a l'especialitzat en actuacions relacionades amb la «formació al llarg de la vida».
  
· Posar a disposició de les administracions educatives l'ús de les plataformes telemàtiques de formació de professors i de formació d'adults que actualment estan operatives i que resulten d'interés en la programació de formació a distància.
  
3. La CCEiE, per a la posada en marxa de les accions mencionades en l'anterior apartat 1, es compromet a realitzar el següent:
  
- Quant al disseny, elaboració i difusió de continguts educatius:
  
· La participació activa, amb designació de professors i professionals experts, en els equips de desenrotllament i elaboració de materials.
  
· La inclusió de professorat i centres educatius de la seua xàrcia, així com del personal tècnic que siga necessari, en les accions d'avaluació i contrast dels materials en l'aula.
  
· Altres actuacions tendents a millorar la qualitat i el volum dels recursos educatius posats a disposició d'esta acció.
  
- Quant a la formació del professorat:
  
· Participar i contribuir en el disseny d'accions de formació en els grups de treball que es creen, amb les altres administracions educatives.
  
· Executar les accions concretes en matèria de formació, bé de forma presencial o a distància, per al professorat en matèria de les tecnologies de la informació i la comunicació en l'ensenyança i en l'ús pedagògic d'estes, i de forma prioritària, per al professorat vinculat amb la innovació i desenrotllament de la formació professional, al vinculat a les especialitats de la família professional d'Informàtica i a l'especialitzat en actuacions relacionades amb la «formació al llarg de la vida».
  
Tercera. Condicions per a la cessió d'ús dels materials elaborats pel MEC a la CCEiE
  
Respecte de la cessió d'ús dels materials elaborats pel MEC, que figuren en l'annex I, i als que es referix l'apartat dos de l'anterior clàusula Segona, la mencionada cessió es subjectarà a les condicions següents:
  
- Podran ser allotjats en les pàgines web de la CCEiE conservant el disseny, la identitat corporativa del MEC i les referències a la propietat intel·lectual dels autors, podent-se incorporar, al costat d'açò anterior, les senyes d'identitat corporativa de la CCEiE. Així mateix, els textos es traduiran a les llengües oficials de la Comunitat Valenciana, a càrrec de pressupostos propis de la comunitat autònoma, sent responsabilitat de l'administració autonòmica la fiabilitat i qualitat de la traducció.
  
- Podran ser publicats en les intranets educatives de la Comunitat Valenciana, en les condicions anteriorment fixades.
  
- Podran també ser estampats, en les condicions mencionades, en suport CD-ROM, amb comunicació prèvia i enviament d'exemplars de referència al MEC, per al seu ús exclusiu en l'àmbit educatiu de la Comunitat Valenciana i sense ànim de lucre.
  
- Es podran utilitzar per al disseny de cursos de formació del professorat en modalitats presencial, semipresencial o a distància. Els cursos així elaborats quedaran a disposició del MEC i de la resta de les comunitats autònomes participants en el conveni per al seu ús en processos formatius.
  
- Qualsevol aportació o millora que projecte realitzar la CCEiE sobre els materials requerirà l'autorització del MEC. Estes millores es cediran per a la seua incorporació, a criteri del ministeri, als materials originals sota les mateixes condicions d'ús descrites anteriorment.
  
Quarta. Aportacions de les parts firmants del conveni
  
Per a la posada en marxa de les actuacions descrites en la clàusula Segona, les parts firmants del present conveni, realitzaran les següents aportacions.
  
- Per part del MEC:
  
· El finançament del desenrotllament dels materials que es detallen en l'annex I, d'acord amb el que disposa l'estipulació desena del conveni marc de col·laboració, destinant els següents recursos econòmics durant l'exercici 2004:
  
Amb càrrec a l'aplicació 48.22.641B.048.52 289.340 euros
  
Amb càrrec a l'aplicació 58.55.9936.078.88 921.016 euros
  
Amb càrrec a l'aplicació 35.74.395N.548.28 928.468 euros
  
El que suposa 1.500.000 euros en materials educatius interactius que es distribuiran al conjunt de les Comunitats Autònomes.
  
· La transferència a la CCEiE, de la quantitat de 201.533 euros, amb càrrec a l'aplicació pressupostària 72.77.651C.007 dels Pressupostos Generals de l'Estat per al 2004 i que es destinarà a finançar les accions de formació de professors en noves tecnologies aplicades a l'educació.
  
La dita transferència s'efectuarà abans del 30 de novembre del 2004 i estarà subjecta al que establixen els articles 81 i següents del Text Refós de la Llei General Pressupostària. A més, la CCEiE haurà d'aportar al MEC certificat expedit pels servicis competents de la dita conselleria d'haver sigut ingressat en la seua comptabilitat l'import del lliurament efectuat.
  
A tal fi, es fa constar que les activitats d'este programa anual de treball, relatives a formació del professorat, seran cofinançades pel Fons Social Europeu, programa 2000ES051PO014, la qual cosa requerirà, d'una banda, certificat del responsable de l'entitat que justifique que ha sigut acomplida la finalitat per a la qual es va atorgar la subvenció, l'elaboració d'una memòria general de les activitats i un dossier que continga els oportuns documents justificatius del gasto, i, d'una altra, la inclusió del logotip del FSE i la constància explícita del dit cofinançament en les actuacions, a les que es fa referència en la clàusula segona del present conveni.
  
D'altra banda, i a fi de garantir la justificació del FSE al final de l'exercici 2004, la CCEiE haurà de realitzar un certificat dels gastos elegibles a imputar al referit FSE executats a 31 de desembre del 2004. El certificat s'emetrà dins dels terminis fixats pel MEC amb l'objecte de poder concloure adequadament en temps i forma la tramitació de l'expedient de cara a la Unió Europea.
  
- Per part de la CCEiE:
  
· Per a finançar les accions de disseny, elaboració i difusió de continguts educatius aportarà la quantitat de 151.303 euros, amb càrrec a l'aplicació pressupostària 09.42.59.266.33 del capítol G2 dels pressupostos de la Generalitat Valenciana per a l'any 2004, quantitat que correspon a la part proporcional que se li assigna, prenent com a total la quantitat en què està valorada l'aportació del Ministeri d'Educació i Ciència establida en l'estipulació desena del conveni marc de col·laboració, a l'aplicar el criteri de repartiment «Població escolar d'Ed. Primària, Ed. Secundària, Formació Professional i Batxillerat en centres finançats amb fons públics per comunitat autònoma en el curs 2000-2001».
  
· Per a finançar les accions de formació del professorat, aportarà la quantitat de 201.533 euros, amb càrrec a la línia pressupostària T5506000 del programa 56.87.97.183.72 del capítol G4 dels pressupostos de la Generalitat Valenciana per a l'any 2004.
  
Quinta. Comissió de Seguiment
  
Per al seguiment de les actuacions acordades en el present conveni de col·laboració es crearà una Comissió Mixta de Seguiment que estarà composta de la manera següent:
  
a) Per part de l'administració general de l'estat:
  
- El director general d'Educació, Formació Professional i Innovació Educativa del Ministeri d'Educació i Ciència o persona en qui delegue, que actuarà com a president d'esta.
  
- Un funcionari de la Direcció General d'Educació, Formació Professional i Innovació Educativa del Ministeri d'Educació i Ciència, designat pel director general.
  
- Un representant nomenat per la Delegació del Govern a la comunitat autònoma, que actuarà com a secretari.
  
b) Per part de la Conselleria de Cultura, Educació i Esport.
  
- El director general d'Ensenyament o persona en qui delegue.
  
- Dos funcionaris de la Direcció General d'Ensenyament, designats pel director general.
  
Sexta. Funcions de la Comissió de Seguiment
  
Seran funcions de la Comissió de Seguiment les següents:
  
a) Aplicar els criteris de proposta i selecció del personal que ha d'integrar els corresponents equips de treball.
  
b) Supervisar el compliment del calendari d'actuacions i reorientar-les, si fóra el cas.
  
c) Determinar els criteris d'agrupació de les actuacions i el seu impacte i qualitat.
  
d) Determinar les característiques dels materials i mitjans tècnics i informàtics posats al servici de les actuacions a què es referix el conveni.
  
e) Avaluar els resultats d'aplicació del present conveni i elaborar la memòria anual.
  
Així mateix, correspon a la Comissió de Seguiment resoldre els problemes d'interpretació i compliment que puguen plantejar-se respecte del present conveni.
  
D'acord amb la clàusula catorzena del conveni marc de col·laboració entre el MECE i el Ministeri de Ciència i Tecnologia (MCIT) per a la posada en marxa del programa Internet a l'Escola, la memòria anual resultat de l'aplicació del present conveni es remetrà a la Comissió de Seguiment del conveni marc per a la seua aprovació definitiva.
  
Sèptima. Condicions per a la informació pública derivada de l'execució del conveni
  
La informació pública que cada una de les parts elabore en relació amb les actuacions derivades de l'execució del present conveni es consignarà amb caràcter «Programa convingut entre el Ministeri d'Educació i Ciència i la Conselleria de Cultura, Educació i Esport de la Generalitat Valenciana». En aquelles activitats cofinançades pel FSE s'inclourà el logotip del FSE i es farà constància explícita del dit cofinançament en les convocatòries d'actes, cursos de formació i publicacions.
  
Octava. Vigència del conveni
  
Donada la duració prevista dels programes, el present conveni tindrà vigència des del dia de la seua firma fins al 31 de desembre del 2004, prorrogant-se en la forma prevista en el conveni marc de col·laboració subscrit el 15 d'abril del 2002 entre el Ministeri d'Educació Cultura i Esport i el Ministeri de Ciència i Tecnologia per a la posada en marxa del programa Internet a l'Escola.
  
I en prova de conformitat, firmen el present conveni, en tres exemplars, i a un sol efecte, en el lloc i data damunt indicats:
  
La ministra d'Educació i Ciència: María Jesús San Segundo Gómez de Cadiñanos.
  
El conseller de Cultura, Educació i Esport de la Generalitat Valenciana: Alejandro Font de Mora Turón.
  
ANNEX II
  
Metodologia de treball proposada per al desenrotllament de nous projectes de producció de continguts
  
1. Determinació dels projectes. En el marc del Comité Tècnic de Responsables d'elaboració de materials curriculars i formació de TIC en Educació del MEC i les comunitats autònomes es determinaran les àrees i nivells en què seria prioritari posar en marxa un projecte de desenrotllament de materials.
  
2. Estudi tècnic. El MEC, a través del Centre Nacional de Comunicació i Informació Educativa (CNICE), com a coordinador tècnic dels projectes que s'inicien, elaborarà els estudis tècnics inicials en els que s'inclouran tant els costos del projecte com els perfils professionals necessaris per a escometre'l així com els estàndards bàsics de desenrotllament. Dita proposta serà presentada al Comité Tècnic.
  
3. Proposta de personal. A través del Comité Tècnic, les comunitats autònomes realitzaran una proposta de personal, ajustada als perfils que siguen requerits en cada cas, per a participar en el projecte formant part del grup de treball que es pose en marxa a l'efecte i es responsabilitze del seu desenrotllament. El MEC proposarà els coordinadors dels grups de treball.
  
4. Control de qualitat. Es crearà un Subcomité de Qualitat i Avaluació depenent del Comité Tècnic que es responsabilitzarà tant dels processos de selecció del personal a partir dels currículums aportats com del seguiment dels materials que es vagen generant, vetlant per la seua adequació al pla marcat i als estàndards establits i de requerir el nivell de qualitat adequat en els productes en desenrotllament. Este subcomité el coordinarà el MEC.
  
5. Costos de personal. Cada comunitat autònoma participant assumirà els costos del personal que haja proposat i que siga seleccionat per al desenrotllament dels projectes. Els dits gastos podran ser imputats com a aportació pròpia dins dels convenis bilaterals que firme amb el MEC a l'empara del conveni marc. El personal podrà ser tant funcionari com professionals específicament contractats.
  
6. Constitució dels grups de treball. Una vegada seleccionat el personal, es constituirà un grup de treball per a cada projecte específic que es responsabilitzarà de complir els objectius marcats pel Comité Tècnic. La col·laboració entre els seus integrants es realitzarà, a més de la permanent per Internet, a través de reunions presencials periòdiques.
  
7. Recepció dels productes. Els productes, una vegada elaborats, es presentaran al Comité Tècnic acompanyats del corresponent informe del Subcomité de Qualitat i Avaluació.